Ο **Βισέντε Ίταλο Φεόλα** (πορτογαλικά: *Vicente Ítalo Feola*, προφέρεται [ˈfɛːola] , 20 Νοεμβρίου 1909 – 6 Νοεμβρίου 1975) ήταν Βραζιλιάνος προπονητής ποδοσφαίρου. Έγινε διάσημος οδηγώντας την εθνική ομάδα της Βραζιλίας στον πρώτο της τίτλο στο Παγκόσμιο Κύπελλο το 1958.

Καριέρα
-------

Ως παίκτης αγωνίστηκε για τις Σάο Πάολο, *Auto Sport Club* και *Americano*, συλλόγους από το Σάο Πάολο, χωρίς να ακολουθήσει επαγγελματική καριέρα. 

Από τα 18 του χρόνια άσκησε το επάγγελμα του προπονητή αναλαμβάνοντας τη Σάο Πάολο. Αρχικά έμεινε ένα χρόνο αλλά στη συνέχεια για περίοδο δύο δεκαετιών υπήρξε προπονητής της ομάδας σε αρκετές περιόδους έχοντας το ρεκόρ για τους περισσότερους αγώνες του συλλόγου με 532 παιχνίδια. Έπαιξε θεμελιώδη ρόλο στην εμφάνιση του Λεονίντας ντα Σίλβα, ενός από τα μεγαλύτερα ονόματα που έχει ποτέ η Βραζιλία και καλύτερος παίκτης και σκόρερ στη Γαλλία το 1938. «Ήταν ο Φέολα που επέμενε ότι η Σάο Πάολο έπρεπε να με υπογράψει από τη Φλαμένγκο το 1942», θυμάται ο επιθετικός σε μια συνέντευξή του, που δόθηκε λίγο μετά τον θάνατο του Φεόλα το 1975. «Και όταν ήθελα να αποχωρήσω παίζοντας το 1947, μου είπε ότι πρέπει να συνεχίσω. Πήρα τη συμβουλή του και κατέληξα να κερδίσω το πρωτάθλημα της πολιτείας του Σάο Πάολο το 1948 και το 1949. Είμαι πολύ ευγνώμων για τη φιλοσοφία του στο παιχνίδι».

Ο Φεόλα ήταν βοηθός προπονητή της εθνικής ομάδας της Βραζιλίας που έχασε το Παγκόσμιο Κύπελλο του 1950 στην έδρα της. Επιλέχθηκε τον Φεβρουάριο του 1958 ως προπονητής της βραζιλιάνικης ομάδας για το Παγκόσμιο Κύπελλο εκείνης της χρονιάς. Ο πρώτος αγώνας του ως υπεύθυνου πραγματοποιήθηκε στις 4 Μαΐου 1958, λίγο πριν φύγει η αποστολή για τη Σουηδία, όπου η Βραζιλία νίκησε την Παραγουάη με 5–1, σε ένα παιχνίδι που έγινε για το Κύπελλο Οσβάλντο Κρουζ.  Σε αντίθεση με τη Συνομοσπονδία Ποδοσφαίρου Βραζιλίας, υποστήριξε την κλήση του Πελέ, ακόμη και αφού τραυματίστηκε σε ένα φιλικό με την  Κορίνθιανς πριν φύγει για τη Σουηδία. 
Ήταν ο πρώτος προπονητής που είχε διευθυντή ομάδας, προπονητή φυσικής κατάστασης, γιατρό, μάνατζερ, οδοντίατρο και ψυχολόγο που εργάζονταν μαζί του, γεγονός που οδήγησε ορισμένους να υπονοήσουν ότι δεν είχε εξουσία. Όμως, οι αποφάσεις λήφθηκαν από αυτόν και άλλαξε ολόκληρο το σύστημα, έβαλε τους πάντες σε διαφορετικές θέσεις, έτσι ώστε κανείς να μην μπορεί πώς θα παίξει η Βραζιλία. Μετά τα ανεπιτυχή δύο πρώτα παιχνίδια, έβαλε στη βασική ενδεκάδα του Πελέ και Γκαρίντσα (παρά την αρνητική εισήγηση του ψυχολόγου) και το αποτέλεσμα τον δικαίωσε απόλυτα. Ήταν ο πρώτος προπονητής που εφάρμοσε το σύστημα 4–2–4 σε εθνικό επίπεδο. Η ομάδα έγινε πρωταθλήτρια της διοργάνωσης για πρώτη φορά.

Το 1960 και το 1964 ήταν προπονητής της Ολυμπιακής ομάδας της Βραζιλίας στις αντίστοιχες διοργανώσεις Ολυμπιακών Αγώνων της Ρώμης και του Τόκιο.
Στις αρχές του 1966 ανέλαβε την ευθύνη της εθνικής ομάδας για δεύτερη φορά. Αυτή τη φορά οι επιλογές του δεν στέφθηκαν με επιτυχία και η Βραζιλία αποκλείστηκε στον πρώτο γύρο, αν και ξεκίνησε ως φαβορί της διοργάνωσης του 1966. Υπό τις οδηγίες του Φεόλα, η Βραζιλία αγωνίστηκε 74 φορές, έχοντας νικήσει 55 αγώνες, με 13 ισοπαλίες και έχασε 6 φορές.

Τίτλοι
------

**Σάο Πάολο**

* Καμπεονάτο Παουλίστα (2): 1948, 1949

**Βραζιλία**

* Παγκόσμιο Κύπελλο Ποδοσφαίρου: 1958
* Κύπελλο Oswaldo Cruz: 1958
* Κύπελλο Bernardo O'Higgins : 1959
* Κύπελλο Roca: 1960
* Κύπελλο Ατλαντικού: 1960

Πηγή: Vicente Feola

Παραπομπές
----------

1. ↑  «Vicente Feola - O homem que mais treinou o São Paulo». Ανακτήθηκε στις 19 Νοεμβρίου 2023.
2. 1 2 3  «FIFA : Vicente Feola: A controversial innovator». Αρχειοθετήθηκε από το πρωτότυπο στις 5 Ιανουαρίου 2018. Ανακτήθηκε στις 5 Ιανουαρίου 2018.
3. ↑  «Los 80 años de 'O Rei' Pelé». Αρχειοθετήθηκε από το πρωτότυπο στις 23 Οκτωβρίου 2020. Ανακτήθηκε στις 23 Οκτωβρίου 2020.
4. ↑  ««Não quero surpreender ninguém com a apresentação de "bombas"»». Ανακτήθηκε στις 19 Νοεμβρίου 2023.
5. ↑  «Vicente Feola». Αρχειοθετήθηκε από το πρωτότυπο στις 29 Ιουλίου 2023. Ανακτήθηκε στις 27 Ιουλίου 2023.
6. ↑  ««Futebol, 150kg e uma Copa: Vicente Feola e as lendas sobre o técnico recordista no São Paulo e primeiro campeão do mundo pelo Brasil»». Αρχειοθετήθηκε από το πρωτότυπο στις 1 Νοεμβρίου 2022. Ανακτήθηκε στις 1 Νοεμβρίου 2022.
7. ↑  «FIFA : The baby GOAT». Αρχειοθετήθηκε από το πρωτότυπο στις 9 Απριλίου 2024. Ανακτήθηκε στις 9 Απριλίου 2024.
8. ↑  «Σουηδία - 1958». Ανακτήθηκε στις 25 Δεκεμβρίου 2022.
9. ↑  «Vicente Feola». Ανακτήθηκε στις 19 Νοεμβρίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βισέντε Φεόλα** |